Pelilih Menua Lubok Antu

Pelilih Menua Lubok Antu (Jaku Melayu: Daerah Lubok Antu) nya sebengkah pelilih menua ba Begian Sri Aman di negeri Sarawak, Malaysia. Pelilih menua tu ngembuan sempadan enggau Indonesia lalu bisi siti palan pemeresa taris entara menua Malaysia ditu. Palan pemeresa taris entara menua ba sepiak Indonesia side dikumbai Palan Pemeresa Sempadan Nanga Badau ke bepalan ba kampung Badau, Kalimantan Barat. Panggah Pelilih Menua Lubok Antu nya ba nengeri Lubok Antu.

Populasyen
Pelilih menua tu ngembuan 42,000 iku orang; mayuh ari sida bebansa Iban, enggau pia mega bisi sekeda orang Cina ke diau dia."Lubok Antu is no ghost town". Borneo Post, June 7, 2017 Orang ke diau ba pelilih menua tu begawa dalam pengawa betanam betupi"Displaced by dam, Lubok Antu settlers lament lack of land". Free Malaysia Today, February 22, 2018 

Geografi
Batang Ai bisi nengah pelilih menua tu. Bisi mega siti jematan gantung ti nuju ngagai Kampung Pasir. Tekat Ai Batang Ai ke udah tembu digaga maya taun 1985 ngasuh beribu iku orang pindah ketegal rumah sida ampuh bah. Maya taun 2018, siti jematan gantung ba Nanga Kesit runtuh ketegal ampuh bah."Villagers cut off after bridge collapse in Nanga Kesit in Sarawak". The Star, 15 Nov 2018

Perintah
Lubok Antu dipegai Kaunsil Pelilih Menua Lubok Antu iya nya sebengkah gerempung perintah menua ti ditumbuh ari baruh Ordinan Perintah Menua Perintah Negeri, 1956. Kaunsil nya bisi hak bejalaika undang-undang mit kaunsil ari enakmen enggau ordinan baka ti dikemendarka Perintah Nengeri ti, nyengkaum chukai, siwa enggau autonomi pekara wang.

Kaunsil tu bisi siku chairman, tauka siku chairperson, siku sapit chairman, enggau 26 iku kaban kaunsil ti dichiri Yang Dipertua Negeri Sarawak di baruh seksyen 12, Ordinan Perintah Menua, 1996.

Perengka pengangkut
Bas seperis

Jalai BeoperasiOperatorMiri-Bintulu-Sibu-Sarikei-Betong-Lubok AntuBorneo Bus

Klimat
Lubok Antu ngembuan klimat kampung ujan tropikal (Af) enggau ujan ti balat nyentukka balat amat sepemanjai taun.

 Penyanding